Heti TOP 5 letöltés: az automatikusan induló programok ellenőrzésétől a kedvencek mentéséig
FavBackupEzúttal egy olyan alkalmazást mutatunk, amely az összes népszerű (Firefox 2.0-3.
FavBackup
Ezúttal egy olyan alkalmazást mutatunk, amely az összes népszerű (Firefox 2.0-3.5-ig, Safari 3-4, Opera 9, Google Chrome 1-3 beta) böngészővel képes ezt megtenni. Így ha több böngészőt is használunk, nem kell mindegyikben a saját menüit használva gondoskodnunk a könyvjelzők biztonságáról, egyszerűen végiglépkedünk a FavBackup varázslóján, és már készen is vagyunk. A visszaállítás pedig éppen ilyen könnyű!
Cikk a programról >>>
Letöltés >>>
High Sign
A High Sign egyelőre még korai szakaszban van, de már most is nagyszerűen használható, és nálunk egyik gépen sem okozott galibát (ami persze nem azt jelenti, hogy másnál sem fog, hiszen alfa verzióról van szó).
Telepítés után máris munkára foghatjuk, tartalmaz számos előre definiált mozdulatot, amelyek lefedik a legfontosabb funkciókat (másolás, kivágás, beillesztés, ablakok teljes képernyőre nagyítása stb.).
Az elérhető funkciókat gyorsan megismerhetjük, ha a Tálcán ülő kis ikonra kattintunk a jobb egérgombbal, majd a menüből az Available Actions menüpontot választjuk. Ezek a funkciók remekül működnek, szinte minden Windows alkalmazásban (a jobb egérgombot nyomva kell tartani, majd lerajzolni a képernyőre az adott formát).
Cikk a programról >>>
Letöltés >>>

RealWorldPaint.COM
A RealWorldPaintben számos olyan funkciót és opciót megtalálunk, amelyek általában hiányoznak az ingyenes képfeldolgozókból. Ezek közül talán a legvonzóbb a rétegkezelés lehetősége.
A rétegkezelésen kívül persze számos ügyes funkciót rejt a program, olyan, mintha az eddigi ingyenes képfeldolgozók szinte valamennyi opcióját beépítették volna, még a Photoshop szűrőket is importálhatjuk (igaz, a CMYK kezelés itt is kimaradt, mint szinte az összes ingyenes alkalmazásból).
Cikk a programról >>>
Letöltés >>>
Flickr Search Connectr
Számos mobil készülékre, így például az iPhone-ra is találunk Flickr-klienseket, de rengeteg program is kihasználja a népszerű online fotómegosztó lehetőségeit (például OS X alatt az iPhoto).
Bár a Microsoft értelemszerűen a saját online szolgáltatásait tartja előtérben a Windows 7-ben, azért lehetőséget kínál arra is, hogy külső fejlesztők is biztosíthassák felhasználóik számára a teljes kényelmet. Így például különféle keresőszolgáltatásokat is beépíthetünk, közvetlenül a Windows Explorerbe.
Erre a legjobb példa a Long Zheng által készített Flickr Search Connectr, amely két-három kattintással telepíthető a Windows 7-re, és ettől kezdve kényelmesen tudunk képeket keresni a Flickr gyűjteményeiben, közvetlenül a Windows 7 Intézőjéből.
Cikk a programról >>>
Letöltés >>>
Autostart Explorer
Bár a Windows msconfig.exe programjával is babrálhatjuk az automatikusan elinduló programokat, az Autostart Explorer sokkal bővebb információkkal tud ellátni minket.
Sokkal átláthatóbb és egyértelműbb és bővebb listát kapunk a segítségével arról, hogy pontosan milyen alkalmazások indulnak el automatikusan rendszerünkkel, mintha a Windows saját alkalmazását használnánk erre a célra. Mindezt kategóriákra bontva látjuk, és egyetlen kattintással elérjük a kérdéses alkalmazások jellemzőit is.
Maga a program nem tud semmit letiltani, kifejezetten arra hivatott, hogy informáljon minket az elinduló programokról és folyamatokról (ezek letiltásában például a szintén ingyenes Ashampoo StartUp Tuner segíthet).
Cikk a programról >>>
Letöltés >>>
program Chrome böngészők Explorer windows 7 tuner Safari windows opera StartUp Tuner top online mobil search Ashampoo autostart explorer iPhone flickr Google Chrome legjobb Google Photoshop microsoft Ingyenes programok kedvencek Techline alfa heti top egyszerűen